Računalna forenzika

DIPLOMSKI RAD - U IZRADI

Uvod

Porastom broja korisnika osobnih računala povećala se i mogućnost iskorištavanja ljudi putem računala. Računalna forenzika je znanost koja se bavi otkrivanjem, sprječavanjem, analiziranjem i istraživanjem računalnih zločina. Područja istraživanja računalne forenzike uključuju web forenziku, forenziku podataka, forenziku dokumenata, mrežnu forenziku te forenziku mobilnih uređaja.

Ovaj dokument sadrži slijedeće stranice:
Grane računalne forenzike
Analiza web aktivnosti
Saznaj više o podacima u e-mailu
Saznaj više o Instant Messagingu
Alati korišteni za analizu web aktivnosti
Tijek forenzičke istrage
Zakoni u Hrvatskoj
Primjeri pitanja na ispitu za CCE certifikat

Provjeri svoje znanje kvizom!

Grane računalne forenzike

Računalna forenzika je obitelj forenzičkih znanosti koja se bavi istraživanjem računalnih sustava, kao što su osobna i prijenosna računala, mobilni telefoni, digitalne kamere, vanjski diskovi, GPS uređaji, mrežni uređaji pa čak i uređaji za kopiranje ukoliko imaju internu memoriju. Standardno se dijeli na slijedeće grane:

forenzika podataka (eng. data forensics)

forenzika dokumenata (eng. document forensics)

mrežna forenzika (eng. network forensics)

forenzika mobilnih uređaja (eng. mobile forensics)

e-mail i web forenzika

Saznaj više o granama forenzike
Saznaj više o analizi web aktivnosti

Tijek forenzičke istrage

Tijekom forenzičke istrage bitno se pridržavati određenih koraka. Oni nisu zakonski obvezujući već su oblikovani na temelju dugogodišnjeg iskustva forenzičkih istražitelja s ciljem da se smanji mogućnost previđanja bitnih detalja koji bi mogli utjecati na konačni ishod istrage...

Saznaj više o tijeku forenzičke istrage

Hrvatski zakonski okvir

Zločin počinjen pomoću bilo kakvog računala naziva se kibernetičkim ili računalnim kriminalom (eng. cybercrime) i u posljednjih je nekoliko desetljeća bilo potrebno stvoriti nove odnosno prilagoditi postojeće zakone ovoj vrsti zločina. U Hrvatskoj je prihvaćena Konvencija o kibernetičkom kriminalu, preuzeta u sklopu prilagodbe hrvatskih zakona pravnoj stečevini Europske unije.

Saznaj više o zakonskom okviru

Obrazovanje

U svijetu postoje organizacije koje izdaju certifikate za pojedina područja računalne forenzike. Neki od dostupnih certifikata su:

GIAC certificiran forenzički analitičar (GCFA, The GIAC (Global Information Assurance Certification) Certified Forensics Analyst), ANSI/ISO/IEC 17024 akreditiran certifikat,

ISFCE CCE (The International Society of Forensic Computer Examiners Certified Computer Examiner)

IACRB CCFE (Information Assurance Certification Review Board Certified Computer Forensics Examiner)

IACIS CFCE (The International Association for Computer Information Systems Certified Forensic Computer Examiner)

indijski IFS (Intense Forensic Services) Cyber Forensic, Cyber Law, Cyber Crime i Cyber Security certifikati

EC-Council Certified Ethical Hacker

Certifikati pojedinih tvrtki, npr. EnCE Certification Program softverskog alata EnCase

Ispitni postupak za dobivanje certifikata se standardno sastoji od pitanja vezana uz hardware, software te zakone u državi u kojoj se polaže ispit.

U Hrvatskoj se obrazovanjem budućih forenzičara bavi samo INsig2 u Zagrebu, ovlašteni forenzički centar za regiju.

Pogledaj primjere pitanja na ispitu za CCE certifikat